У Вікіпедыі ёсць артыкулы пра іншых асоб з прозвішчам Няхайчык.

**Павел Няхайчык** (нар. 15 ліпеня 1988, Мінск) — беларускі футбаліст, паўабаронца. Ігрок нацыянальнай зборнай Беларусі (2011—2020).

Клубная кар’ера
---------------

Выхаванец мінскай школы «Змена», з 2005 года гуляў за дубль барысаўскага БАТЭ. З 2008 года стаў іграком асноўнага складу барысаўскага клуба.

У жніўні 2011 года разам з Ігарам Шытавым перайшоў у маскоўскае «Дынама», але за паўтары гады не здолеў замацавацца ў асноўным складзе маскоўскага клуба. У выніку, у студзені 2013 года скасаваў кантракт з дынамаўцамі і вярнуўся ў БАТЭ.

У сезоне 2013 спачатку быў трывалым іграком асновы. Выступаў пераважна як флангавы паўабаронца, але часам выкарыстоўваўся як цэнтральны нападнік. У другой палове 2013 года страціў месца ў стартавым складзе і стаў толькі з’яўляцца на замену.

У лютым 2014 года перайшоў у клуб расійскай Прэм’ер-лігі «Том», падпісаўшы кантракт на 2,5 гады. Застаўся ў клубе і пасля яго вылету з Прэм’ер-лігі ўлетку 2014 года. У Першынстве ФНЛ у сезоне 2015/16 стаў выкарыстоўвацца на пазіцыі нападніка, у выніку забіў 7 галоў у сезоне і дапамог камандзе вярнуцца ў вышэйшы дывізіён.

16 чэрвеня 2016 года падпісаў кантракт з дэбютантам расійскай Прэм’ер-лігі — клубам «Арэнбург». Пачынаў сезон 2016/17 у якасці іграка асновы. 16 кастрычніка 2016 года адзначыўся хет-трыкам у браму свайго былога клуба «Тамі». Пачатак 2017 года прапусціў з-за траўмы, пасля аднаўлення стаў радзей з’яўляцца на полі. Па выніках сезона «Арэнбург» страціў месца ў Прэм'ер-лізе, пасля чаго ў чэрвені 2017 года Няхайчык пакінуў клуб у якасці свабоднага агента.

У ліпені 2017 года стаў іграком брэсцкага «Дынама». У складзе каманды замацаваўся ў якасці асноўнага левага паўабаронцы. У ліпені 2018 года стаў капітанам каманды. У студзені 2019 года з’явілася інфармацыя аб магчымым пераходзе Паўла ў мінскае «Дынама», аднак у выніку паўабаронца падоўжыў кантракт з брэсцкім клубам. У сезоне 2019 у якасці капітана прывёў брэсцкі клуб да чэмпіёнства, сам з 12 галамі стаў адным з найлепшых бамбардзіраў каманды.

У студзені 2020 года падпісаў кантракт з БАТЭ. Стаў адным з асноўных ігракоў барысаўчан, у сезоне 2021 у сувязі з траўмай Станіслава Драгуна нярэдка выконваў функцыі капітана каманды. У студзені 2022 года абвясціў аб завяршэнні кар’еры.

Міжнародная кар’ера
-------------------

У складзе моладзевай зборнай Беларусі прымаў удзел у чэмпіянаце Еўропы ў Даніі ўлетку 2011 года. Пасля гуляў таксама за алімпійскую зборную.

У 2011—2020 гадах — ігрок нацыянальнай зборнай Беларусі.

Дасягненні
----------

* Беларусь 01Чэмпіён Чэмпіён Беларусі (6): 2007, 2008, 2009, 2010, 2013, 2019
* Беларусь 02Сярэбраны прызёр Срэбраны прызёр чэмпіянату Беларусі (2): 2020, 2021
* Беларусь Уладальнік Кубка Беларусі (4): 2010, 2018, 2020, 2021
* Беларусь Уладальнік Суперкубка Беларусі (5): 2010, 2011, 2013, 2018, 2019
* Беларусь У спісе 22 найлепшых футбалістаў чэмпіянату Беларусі (4): 2009, 2010, 2019, 2020

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Pavel Nekhajchik // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Pavel Nyakhaychyk // FBref.com<a href='https://wikidata.org/wiki/Track:Q56239490'></a>
3. ↑  Футбол. Павел Нехайчик подписал контракт с БАТЭ
4. ↑  «Томь» подписала контракт с Нехайчиком
5. ↑  Павел Нехайчик подписал контракт с "Оренбургом"
6. ↑  Нехайчик и Бордачев покинули "Оренбург", став свободными агентами
7. ↑  Брестское "Динамо" объявило о подписании Павла Нехайчика
8. ↑  Нехайчик остается в Бресте
9. ↑  Нехайчик подписал контракт с БАТЭ
10. ↑  Павел Нехайчик в 33 года завершил карьеру
11. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · УЕФА |

| ⛭Маладзёжная зборная Беларусі — Маладзёжны чэмпіянат Еўропы 2011 — трэцяе месца |
| --- |
| Сцяг Беларусі | 
* 1 Гутар (б)
* 2 Драгун
* 3 Мацвейчык
* 4 Паліцевіч
* 5 Бага
* 6 Астравух
* 7 Сівакоў (к)
* 8 Букаткін
* 9 Скавыш
* 10 Перапечка
* 11 Варанкоў
* 12 Гамялько (б)
* 13 Няхайчык
* 14 Рыжко
* 15 Рэкіш
* 16 Гардзяйчук
* 17 Гайдучык
* 18 Палякоў
* 19 Савасцьянаў
* 20 Вераціла
* 21 Філіпенка
* 22 Гушчанка (б)
* 23 Хвашчынскі
* трэнер: Георгій Кандрацьеў

 |